Lier

**Lier** er en kommune i Drammensregionen i Buskerud fylke. Den grenser i nord til Modum og Hole, i øst til Bærum og Asker, i sør og vest til Drammen og Øvre Eiker.

Kommunen bygger på den gamle jordbruksbygda i Lierdalen, og Lier prestegjeld. Noen kjenner Lier som jordbærbygda, mens andre tenker på epler og grønnsaker. Lier har et særegent kulturlandskap med gode turmuligheter både sommer og vinterstid.

## Geografi
### Topografi
Lier kommune strekker seg gjennom Lierdalen fra Holsfjorden i nord til Drammensfjorden i sør. På begge sider er høyereliggende skogbevokst terreng. Dalen har Finnemarka på sin vestre side og Vestmarka, Lierskogen og Kjekstadmarka i øst.

Lier råder over cirka en tredjedel av Finnemarka, der det er gode tur-, fiske- og bademuligheter.

Kommunens høyeste topp er Tomåsen (630,9 moh), i kommunens nordvestre hjørne, nær grensa til Modum. Dette er den sørligste av Bumlekollene; den nordlige ligger i Modum.

### Geologi
I permtiden kom undersiden av kalksteinen fra silurtiden i kontakt med de røde granittmassene som kom opp nedenfra. Resultatet ble at kalksteinen ble omdannet til marmor. Dette  skjedde ved Gjellebekk og er grunnlaget for produksjon av bygningsstein i et marmorbrudd som ble satt i drift på 1740-tallet.

Kvartærgeologien preges av innlandsisens tilbaketrekking da det ble det lagt igjen mange israndlinjer mellom ytre Oslofjord og Mjøsa. Av disse er Akertrinnet yngre enn Ås-Ski-trinnet og eldre enn Romerikstrinnet. Akertrinnet er avsatt ved slutten av siste istid da det ble dannet en markert israndavsetning i Oslo-området. Den demmer opp Holsfjorden i Sylling, og  i Oslo demmer den opp både  Maridalsvannet, Sognsvann og Bogstadvannet. Dette skjedde for rundt – kalenderår siden. Innlandsisen stanset da tilbaketrekkingen midlertidig, og i denne perioden ble det lagt igjen morener. 

I Lier la Akertrinnet igjen Eggemorenen, Meren-morenen og Syllingmorenen. Disse israndavsetningene er grunnlaget for Liers store og gode jordbruksarealer. Fordi Holsfjorden og Tyrifjorden ikke dreneres gjennom Lierdalen har en større del av løsmassene blitt liggende til vår tid.

### Innsjøer og elver
En fjordarm av en av Norges største innsjøer, Tyrifjorden, heter Holsfjorden og ligger i kommunen. Dette er drikkevannskilde for Asker og Bærum. Den har sitt innerste punkt i Svangstrand like nedenfor Sylling. Holsfjorden dreneres ikke gjennom Lierdalen, men Drammenselva.

Grensene melom kommunene rundt Finnemarka møtes i innsjøen Glitre. Denne er regulert. Elva Glitra renner ut i Lierdalen der Nordelva, Glitra og Gåsebekken blir sammen til Lierelva.

Det finnes også nevneverdige tjern i Finnemarka som Nykjua, Garsjø, Asdøltjern og Damtjern.

### Verneområder
Verneområder i Lier kommune (alfabetisk):

* Asdøljuvet naturreservat, opprettet 7. desember 2001, 391 da
* Finnemarka naturreservat, opprettet 9. juli 1993, 19&nbsp;668 da
* Gjellebekkmyrene naturreservat, opprettet 30. juni 1978, 458 da
* Høgåsen naturreservat, opprettet 21. juni 1996, 87 da
* Hørtekollen naturminne, opprettet 16. november 1984, 5 da
* Linnesstranda naturreservat, opprettet 14. desember 2007, 598 da. Grensende til Drammensfjorden og Gilhusodden. Mange fulgearter. Tårn for observasjon.
* Røine skog naturminne, opprettet 18. mai 1962, punktobjekt.
* Søndre Hørtekollen naturreservat, opprettet 18. april 1986, 104 da
* Tranby landskapsvernområde, opprettet 30. juni 1978, 443 da
* Tronstad naturreservat, opprettet 18. april 1986, 105 da
* Tverrbergkastet naturreservat, opprettet 9. juli 1993, 782 da

## Samfunn
### Bebyggelse
Den eldste bebyggelsen i Lier er gårdsbebyggelsen som ligger spredt i hele Lierdalen.

Den første urbanisering i kommunen skjedde rundt Lier jernbanestasjon, som ble nedlagt ca. 1965.

Liers beliggenhet like ved byen Drammen, og mellom Drammen og Oslo har ført til at kommunen har opplevd en betydelig urbanisering og SSBs definerte tettsteder Drammen og Oslo.

### Tettsteder
*Lierskogen ca. 2300 innbyggere, inkludert i tettstedet Oslo ifølge Statistisk sentralbyrå
*Lierbyen, Nøste, Jensvoll, Lierstranda og Gullaug er alle fem inkludert i Tettstedet Drammen ifølge SSB, til sammen ca. 12.000 innbyggere.
*Tranby (ca. 6.500 innbyggere)
*Sylling (ca. 600 innbyggere)
*Oddevall/Sjåstad (550 innbyggere)
*Askgrenda (430 innbyggere)
*Fagerliåsen/Poverudbyen (380 innbyggere). Tettstedet ligger i underkant av tre kilometer nord for tettstedet Sylling, og omtrent 17 kilometer nord for kommunesenteret Lierbyen.

### Samferdsel
Jernbanen mellom Drammen og Oslo går gjennom kommunen og foran Lieråsen tunnel ligger Lier holdeplass der lokaltogene stopper.

E18 går som firefelts motorvei gjennom kommunen. E134 går fra Kjellstad gjennom Oslofjordtunnelen til E6 i Frogn på østsiden av Oslofjorden. Lierbakkene, fylkesvei 282 er gamle Sørlandske hovedvei fra Lierstranda til Asker. Ringeriksveien,Fylkesvei 285, går fra Kjellstad gjennom Lierdalen og videre på østsiden av Holsfjorden til E16 i Hole. Vestsideveien eller fylkesvei 2700 går langs Lierdalens vestside, langs kanten av Finnemarka. Fylkesvei 284 går fra Sylling på Holsfjordens vestside og inn i Modum kommune til Vikersund.

### Næringsliv
#### Landbruk og industri
Lier har et stort mangfold av landbruk, med hovedvekt på frukt og grønnsaksdyrking. Epler og jordbær er særlig dominerende. Landbruket har gitt grunnlag for stor arbeidsimport i sommerhalvåret. Videre holder også flere solide bedrifter til i Lier: Aker Solutions AS, Kiwi Minipris AS, Protan AS, Mester Grønn AS, ASKO Drammen, Scanox AS, Star Maling, Jacobsen Elektro, Tomra Systems ASA og Liergrønt.

#### Handel
Lier er representert med de fleste handelskategorier. Liertoppen kjøpesenter er et storsenter i Citycons kjøpesenterportefølje langs E18 mellom Asker og Drammen. De består i 2022 av over 80 butikker, servicetilbud og flere serveringssteder, samt 1200 gratis parkeringsplasser. Her ligger også en av Europas største Tesla-ladestasjoner. Øst for Liertoppen ligger det store tyske byggevarehuset Bauhaus. I Lier er det også døgnåpne bensinstsasjoner på Kjellstad. På Lierstranda er det flere andre byggevarekjeder, deriblant Maxbo og Byggmakker. Her er det også større spesialutsalg for maling og fliser. Den tyske matkjeden Lidl etablerte en av sine første butikker i landet på Lierstranda. Utover dette er det lokalisert matforretninger i tilknytning til alle de større stedene i kommunene. I nedre Lier har er det også flere bilforhandlere på grunn av nærheten til Drammen havn.

### Religiøse forhold
#### Kirkebygg

* Frogner kirke
* Sjåstad kirke
* Tranby kirke
* Sylling kirke
* Gullaug kirke

### Svangstrand
Strandområdet Svangstrand ligger en kort gåtur ned fra Sylling sentrum, og er det innerste punktet i Holsfjorden. For folk fra Syllingområdet representerer den hovedbadeplassen, og har en sandvolleyballbane.

Fra stranden har en utsikt over Holsfjorden mot nord, og de tre øyene et stykke ut i fjorden. På sidene av fjorden, spesielt østsiden rager fjellene. På vestsiden er det en mer moderat stigning, men det er ikke å regne som lavland. Selv sørover mot Sylling er det krass oppoverbakke – Svangstrandbakken.

Tidligere lå det en kai for dampbåten D/S Ringerike som fraktet turister til Sundvolden.

## Historie

Hallvard Vebjørnsson, bedre kjent som helgenen St. Halvard, var trolig fra gården Huseby i Lier. Han døde år 1043, og ble noen år seinere kåret til helgen. Han er kjent som byen Oslos skytshelgen.

### Grensejusteringer
Lier ble opprettet som kommune i 1837 da lokalt selvstyre ble innført. Flere ganger har kommunen mistet arealer og bebyggelse som nå er innenfor byen Drammen. I 1843 ble Strømsgodset overført til Skoger kommune. I 1870 skjedde første overføring til Drammen. I 1951 ble også Åssiden med 2704 innbyggere overført til Drammen. Et par ubetydelige grensejusteringer var at Lier fikk overført et ubebygd område fra Hole i 1953, og i år 2000 ble det gjort en mindre grensejustering mot Asker og Røyken.

### Kulturminner
se Liste over kulturminner i Lier

*Helleristningene ved Utenga - Helleristningsfeltet ved Utenga
*Tranby landskapsvernområde
*Bygdeborgen – Forskansning fra jernalderen beliggende på Fosskollen.
*Frederik Vs obelisk – Obelisk av marmorstein oppført i tilknytning marmorbruddet på Gjellebekk. Reist til ære for kong Frederik Vs besøk i 1749.
*Gjellebekk skanse – Forsvarsverk fra den store nordiske krig, der Karl XIIs første felttog mot Norge ble stanset i mars 1716. Like i nærheten av marmorgruvene og obelisken.
*Marmorgruvene på Gjellebekk – Nedlagt marmorbrudd som leverte marmor til Marmorkirken i København.
*Koppergruvene – Nedagte koppergruver på Gjellebekk, mellom Tranby og Liertoppen. Flere av grottene er rasfarlige, og det er stor fare med å bevege seg inn i disse.
*St. Hallvards Minne – Minnested for Oslos skytshelgen, som fødtes, levde og døde i kommunen.
*Fosskolltunnelen Forskriftsfredet. Objekt nr 74 i Statens vegvesens landsverneplan.
*Sylling kirke – Det siste hvilested for ti britiske flyvere fra andre verdenskrig.
*Lier sykehus – De nedlagte byggene av Lier sykehus har blitt et populært sted for Norske og utenlandske fotografer. Et amerikansk reisemagasin anbefaler det avstengte mentalhospitalet som reisemål for spenningsnarkomane, og kaller det et av «verdens nifseste forlatte steder».
*Kongeveien i Tranby. Del av den gamle Kongeveien mellom Kristiania og Drammen/Kongsberg.

## Kultur
### Kulturarrangementer

Lierdagene har siden 1987 blitt arrangert annen hvert år og er den største og mest omfattende festivalen i Lier. Festivalen arrangereas i regi av kommunen gjennom et samarbeid med lokale foreninger og bedrifter. En feiring av Lierbygdas folkelige og varierte kultur og samfunnsliv, hvor mange forskjellige virksomheter deltar med markedsboder, underholdning og diverse aktiviter.

Familiearrangementet Eplefestivalen er et årlig arrangement og ble fra 1991 til 2011 holdt ved Lier videregående skole og St. Hallvard videregående skole i regi av Landbrukets Fagsenter Østlandet, Frukt- og Bærring. I 2012 overtok Stiftelsen Lier Bygdetun ansvaret som arrangør i tett samarbeid med Lier kommune, kultur og fritid og med bistand fra fruktdyrkere og andre frivillige.

På Gilhusodden i Lier holdes annenhvert år, for første gang i 2000, et utespill «Hallvards valg» om legenden om St. Hallvard.

### Friluftsområder
*Gilhusodden – Populært friluftsområde, hvor man finner en rekke sjeldne fuglearter.
*Asdøljuvet – Storslått juv som er gravd ut av Asdøla. Populær tur-rute.
*Nedlagte jernbanestrekninger. Lierbanen Fra Sylling til Lierbyen og Drammenbanen fra Brakerøya, Lierbyen(Reistad) til Spikkestad. Opparbeidet som sykkel- og tursti. Drammenbanen har skinner fra Gullaugkleiva til Spikkestad
*Kraftkollen – Oslos vestmarks høyeste punkt. Utsikt over Lier, Drammen og Oslofjorden. Hver jul tennes det juletrelys på en gran nær toppen, og denne er synlig fra utsiktsområdet.

### Idrett i Lier
Det finnes mange idrettslag og foreninger i Lier som driver med en rekke forskjellige øvelser. Håndballklubben Reistad IL og St. Hallvard Håndballklubb (SHK) holder til i Reistad Arena på Stoppen. Opprinnelig drev klubben med flere idretter som håndball, fotball, friidrett og skihopp. I de senere årene har klubben hovedsakelig konsentrert seg om håndball og har ca. 300 medlemmer pr 2010. Bygda har også mange fotballag som fungerer som breddeidrettsklubber for barn i alle aldre og voksne i Old Boys og Veteran-klassen, skytterlag, volleyball, innebandy, etc.

En årlig begivenhet (siden 2003) av sportslig natur er sykkelrittet Lier Rundt. På Linnesvollen arrangeres hver vår/sommer internasjonalt stevne i sprangridning.

Lyngåsbanen – Rallybane som tidligere hadde EM-runder i rallycross.

### Idrettslag i Lier
* Sparta/Bragerøen
* Lier Idrettslag
* Liungen Idrettsforening
* Stoppen Sportsklubb
* Reistad Idrettslag
* Sjåstad Vestre Lier Idrettslag
* Sylling Idrettsforening
* NMK Lier
* Lier Volleyballklubb
* Lier Skytterlag
* Tranby Turn
* St. Hallvard Håndballklubb
* Drammen og Omegn Rideklubb
* Sylling Rideklubb

## Politikk

### Kommunestyrevalget 2023

## Vennskapsbyer
* Kumo 
* Mariagerfjord 
* Falköping

Mellom disse byene arrangerer Foreningen Norden ungdomsutveksling hver sommer.

## Referanser




## Eksterne lenker
* 
* Kommunefakta Lier - Statistisk sentralbyrå
* 
* Lieropplevelser.no – nettside driftet av Lier kommune med oversikt over hva som skjer innen handel, kultur og fritid
*  Nettavisen Liernett – arkivert nettside fra den tidligere nettavisen Liernett

### Lokalhistoriske lenker
*  Digital bygdebok fra Lier Bygdeleksikon fordelt i to seksjoner, bygdehistorie og gårdshistorie
*  Historiske fotografier fra Lier i Nasjonalbibliotekets samlinger